ಮಾದಕ ದ್ರವ್ಯವು ಇಂದು ಎಲ್ಲೆಡೆ ಹಬ್ಬಿದೆ: ಸಂಸದ ಪ್ರತಾಪ್ ಸಿಂಹ ಮೈಸೂರು: ದೇಶದ ಜನರಲ್ಲಿ ಮಾದಕ ವ್ಯಸನಿಗಳಾಗಿಸುವುದು ಕೂಡ ಒಂದು ರೀತಿಯ ಭಯೋತ್ಪಾದಕತೆ ಎಂದು ಸಂಸದ ಪ್ರತಾಪ್ ಸಿಂಹ ಅವರು ಅಭಿಪ್ರಾಯಪಟ್ಟಿರುವರು. ದೇಶವನ್ನು ನಾಶ ಮಾಡಲು ಬಾಂಬ್, ಕ್ಷಿಪಣಿ ಬೇಕಾಗಿಲ್ಲ. ಕೇವಲ ಡ್ರಗ್ಸ್ ಮೂಲಕ ಯುವಕರನ್ನು ಅದರ ವ್ಯಸನಿಗಳಾಗಿಸಿದರೆ ಸಾಕು. ಡ್ರಗ್ಸ್ ಇಂದು ಕೇವಲ ಚಿತ್ರರಂಗ ಸೀಮಿತವಾಗಿಲ್ಲ. ಎಲ್ಲಾ ಕಡೆಗಳಲ್ಲೂ ಹಬ್ಬಿದೆ ಎಂದು ಅವರು ಹೇಳಿದರು. ಮಾಜಿ ಮುಖ್ಯಮಂತ್ರಿ ಕುಮಾರಸ್ವಾಮಿ ಅವರು ಡ್ರಗ್ಸ್ ಮಾಫಿಯಾದ ಹಣದಿಂದ ಸಮ್ಮಿಶ್ರ ಸರ್ಕಾರ ಉರುಳಿಸಲಾಗಿದೆ ಎಂದು ಹೇಳಿರುವರು. ಆದರೆ ಇದಕ್ಕೆ ಸಾಕ್ಷ್ಯಾಧಾರ ಇದೆಯಾ ಎಂದು ಅವರು ಪ್ರಶ್ನಿಸಿದರು.